Legal Document

Category: 36

Text:
21. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ Αριθ.Δ.6471/3875 της 9/10 Δεκ. 1986 (ΦΕΚ Β΄ 862) Απαιτούμενα δικαιολογητικά από το Σώμα Ορκωτών Εκτιμητών. Έχοντας υπόψη: α)Τις διατάξεις των άρθρ. 8 και 10 του Νόμ. 1599/86 (ΦΕΚ 75 Α ) «Σχέσεις κράτους – πολίτη κ.λ.π.». β)Τη γνώμη του Σώματος Ορκωτών Εκτιμητών, αποφασίζουμε: Άρθρο μόνο.-1.Διατηρούνται σε ισχύ οι διατάξεις του άρθρ. 15 Νόμ. 820/78 (ανωτ. αριθ. 7) και του Π.Δ. 279/79 (ανωτ. αριθ. 10), με τις οποίες ορίζονται τα απαιτούμενα δικαιολογητικά για τη σύνταξη έκθεσης εκτίμησης πραγμάτων και αξιών. 2.Διατηρούνται σε ισχύ οι διατάξεις του άρθρ. 7 του Π.Δ. 279/79, με τις οποίες ορίζονται τα απαιτούμενα δικαιολογητικά για το διορισμό Ορκωτού Εκτιμητή. 3.Τα δικαιολογητικά των διατάξεων του παρόντος άρθρου δεν μπορούν να αντικατασταθούν με υπεύθυνη δήλωση του άρθρ. 8 Νόμ.1599/86, πλην του πιστοποιητικού του Προέδρου Πρωτοδικών ότι ο υποψήφιος δεν διώκεται για κακούργημα δυνάμει τελεσιδίκου βουλεύματος. Μέτρα κατά της Φοροδιαφυγής 27.Β.ζ.21